**Projekat OOAD – Generalni opis teme**

**Tema: Autobuska stanica**

Autobuska stanica predstavlja programsku podršku vođenju autobuske stanice.

Autobuska stanica se sastoji iz sljedećih 5 stavki:

* Programska podrška u radu sa resursima kompanije
* Programska podrška u prodaji/rezervaciji karata
* Programska podrška za dnevnik polaska/dolaska
* Programska podrška za informacije
* Programska podrška za pregled svih aktivnosti kompanije

***Programska podrška u radu sa resursima kompanije*** omogućava registraciju, izmjene i brisanje vozača, konduktera, autobusa, linija, te svih radnika koji su zaposleni u kompaniji.

Pristup ovom dijelu autobuske stanice imala bi uprava kompanije.

***Programska podrška u prodaji/rezervaciji karata*** omogućava korisnicima usluga kompanije tj. putnicima, da kupe/rezervišu kartu za period do 60 dana.

Pristup ovom dijelu autobuske stanice imale bi osobe zaposlene na šalterima za prodaju/rezervaciju karata.

***Programska podrška za dnevnik polaska/dolaska*** omogućava dnevnu registraciju vremena polaska odnosno dolaska autobusa koji saobraćaju na određenim linijama.

Pristup ovom dijelu autobuske stanice imala bi osoba zadužena za otpremu autobusa.

***Programska podrška za informacije*** omogućava pretragu određenih linija na određeni datum, na zahtjev korisnika tj. putnika.

Pristup ovom dijelu autobuske stanice imala bi osoba zadužena za rad na šalteru informacije.

***Programska podrška za pregled svih aktivnosti kompanije*** omogućava direktoru ili nekome ko se nalazi na čelu kompanije detaljan pregled o poslovanju kompanije.

Pristup ovom dijelu autobuske stanice bi imala pomenuta osoba.

Akteri u sistemu bi dakle bili: direktor, uprava kompanije, te zaposlene osobe koje rade na određenim poslovima u sistemu.

Ono sto smo mi zamislili jeste da svaki uposlenik u sistemu ima svoje korisničko ime i lozinku, da bi se mogla voditi evidencija ko, šta, kako i kada je radio.

Nakon prijave na sistem uposlenik kompanije dobija određeni dio autobuske stanice za rad, odnosno onaj dio koji je predviđen za obavljanje njegovog zadatka.

Ukoliko dođe do određenih problema prilikom poslovanja, direktor ima pristup u uvid rada čitave kompanije, tako da vrlo lako može otkriti ko je i kada napravio nešto pogrešno, na osnovu dnevnog izvještaja o aktivnostima uposlenika.

**Aplikacija za mobilni uređaj**

Pomoću aplikacije na svom mobilnom uređaju korisnik bi mogao da vrši pretragu dostupnih linija za određeni datum.

Dakle ovdje bi sam korisnik bio direktno akter u sistemu.